**ΕΡΩΤΗΣΗ**

**Προς:την Υπουργό Εργασίας, Κοινωνικής Ασφάλισης και Κοινωνικής Αλληλεγγύης, κα Έφη Αχτσιόγλου**

**Θέμα: «Εκκρεμείς αιτήσεις συνταξιοδότησης».**

Αγανάκτηση και σύγχυση επικρατεί μεταξύ των δικαιούχων σε σύνταξη σχετικά με το χρόνο που θα λάβουν τη σύνταξή τους, καθώς αισθάνονται ότι η κυβέρνηση τους εξαπατά κατ’ εξακολούθηση, λέγοντας ψέματα και έχοντας αποτύχει σε όλα τα χρονοδιαγράμματα που η ίδια έθεσε. Την ίδια στιγμή υπάρχουν καταγγελίες για υπέρμετρη καθυστέρηση που υπερβαίνει και τα τρία και τέσσερα έτη, ενώ χιλιάδες άλλοι συνταξιούχοι λαμβάνουν μόνο την προσωρινή σύνταξη. Από τα στοιχεία του ΗΛΙΟΣ επιβεβαιώνεται σημαντική επιβράδυνση του ρυθμού έκδοσης οριστικών συντάξεων για τα πρώην ταμεία του Δημοσίου, ΟΑΕΕ, ΕΤΑΑ καθώς και το ΕΤΕΑΕΠ. Ενδεικτικά αναφέρουμε ότι στις συντάξεις Δημοσίου το 2014 ο μέσος ρυθμός έκδοσης οριστικής σύνταξης ήταν περίπου 2.500 αιτήσεις το μήνα. Τους εννιά πρώτους μήνες του 2018 που έχουμε στοιχεία, ο ρυθμός έπεσε στις 868 αιτήσεις μηνιαίως. Αντίστοιχη πτώση έχουμε και σε όλα τα υπόλοιπα ταμεία.

Επειδή η κυβέρνηση εσκεμμένα δίνει μια εντύπωση εύρυθμης λειτουργίας του ΕΦΚΑ, την ώρα που επικρατεί κατάσταση πλήρους απορρύθμισης.

Επειδή το Υπουργείο εφαρμόζει μεθόδους τεχνητής απόκρυψης του πραγματικού ύψους των εκκρεμών αιτήσεων, καθώς δεν προσμετρά εκείνες τις αιτήσεις που μπαίνουν στο αρχείο λόγω μη συμπλήρωσης φακέλου, με συνέπεια οι καταγγελίες για επιβράδυνση έκδοσης των συντάξεων να πληθαίνουν, ενώ δεν υπάρχει ούτε καταγραφή του συνολικού αριθμού των εκκρεμών αιτήσεων.

Επειδή η Υπουργός και ο Υφυπουργός Εργασίας έχουν απόλυτα διαψευστεί σε όλες τις προηγούμενες προβλέψεις τους για την εκκαθάριση των εκκρεμών συντάξεων

Επειδή χιλιάδες δικαιούχοι σύνταξης παραμένουν σε καθεστώς σύγχυσης αγωνίας και αγανάκτησης για τον χρόνο λήψης της σύνταξης τους

Επειδή το καινοτόμο σύστημα ΑΤΛΑΣ, που παρουσιάστηκε τον Δεκέμβριο του 2014 και περιελάβανε το ασφαλιστικό ιστορικό εκατομμυρίων ασφαλισμένων για 21 έτη πριν και θα οδηγούσε στην αυτοματοποιημένη ηλεκτρονική έκδοση των συντάξεων, εγκαταλείφθηκε με αποκλειστική ευθύνη της Κυβέρνησης

**Ερωτάται η κα. Υπουργός:**

1. Πόσοι είναι σήμερα συνολικά οι ασφαλισμένοι οι οποίοι λαμβάνουν προσωρινή σύνταξη από τον ΕΦΚΑ, ανά πρώην ταμείο και ανά κατηγορία (γήρατος, θανάτου, αναπηρικές); Για πόσο χρόνο αυτοί λαμβάνουν ήδη προσωρινή σύνταξη;

2. Πόσες είναι σήμερα συνολικά οι εκκρεμείς συντάξεις συνταξιοδότησης (για τις οποίες δεν έχει χορηγηθεί προσωρινή σύνταξη),σε ΕΦΚΑ, ΕΤΕΑΕΠ, ανά πρώην ταμείο και ανά κατηγορία σύνταξης; Ποιο είναι το συνολικό ποσό που αυτές αφορούν; Ποιος ο μέσος χρόνος αναμονής για αυτές τις συντάξεις που εκκρεμούν σήμερα; Πόσα είναι τα εκκρεμή εφάπαξ;

3. Πόσος είναι ο μέσος χρόνος έκδοσης οριστικής σύνταξης σήμερα από τον ΕΦΚΑ, συνολικά, ανά πρώην ταμείο και ανά κατηγορία σύνταξης; Πόσος είναι ο μέσος χρόνος έκδοσης επικουρικής σύνταξης και εφάπαξ από το ΕΤΕΑΕΠ (με και χωρίς να υπολογιστεί ο χρόνος έκδοσης οριστικής απόφασης κύριας σύνταξης);

4. Πόσες είναι οι συντάξεις οι οποίες έχουν τεθεί στο αρχείο λόγω μη συμπλήρωσης του φακέλου; Πώς θα διαχειριστεί η κυβέρνηση αυτές τις εκκρεμότητες;

5. Ποιες είναι ακόμα οι εκκρεμότητες στον ΕΦΚΑ και του ΕΤΕΑΕΠ σε σχέση με πληροφοριακά συστήματα, εγκυκλίους και βάσεις δεδομένων που τον εμποδίζουν να εκδώσει συντάξεις;

6. Έχει η Κυβέρνηση την πρόθεση να επαναφέρει και να αξιοποιήσει το σύστημα ΑΤΛΑΣ; Και αν ναι, ποιο είναι το χρονοδιάγραμμα;

**Αθήνα, 06.02.2019**

**ΟΙ ΕΡΩΤΩΝΤΕΣ ΒΟΥΛΕΥΤΕΣ:**

1. **ΒΡΟΥΤΣΗΣ ΙΩΑΝΝΗΣ**
2. **ΜΗΤΑΡΑΚΗΣ ΠΑΝΑΓΙΩΤΗΣ (ΝΟΤΗΣ)**
3. **ΚΑΡΑΟΓΛΟΥ ΘΕΟΔΩΡΟΣ**
4. **ΑΘΑΝΑΣΙΟΥ ΧΑΡΑΛΑΜΠΟΣ**
5. **ΑΝΑΣΤΑΣΙΑΔΗΣ ΣΑΒΒΑΣ**
6. **ΑΝΔΡΙΑΝΟΣ ΙΩΑΝΝΗΣ**
7. **ΑΝΤΩΝΙΑΔΗΣ ΙΩΑΝΝΗΣ**
8. **ΑΡΑΜΠΑΤΖΗ ΦΩΤΕΙΝΗ**
9. **ΑΣΗΜΑΚΟΠΟΥΛΟΥ ΑΝΝΑ – ΜΙΣΕΛ**
10. **ΑΥΓΕΝΑΚΗΣ ΕΛΕΥΘΕΡΙΟΣ**
11. **ΒΑΓΙΩΝΑΣ ΓΕΩΡΓΙΟΣ**
12. **ΒΕΣΥΡΟΠΟΥΛΟΣ ΑΠΟΣΤΟΛΟΣ**
13. **ΒΛΑΣΗΣ ΚΩΝΣΤΑΝΤΙΝΟΣ**
14. **ΒΛΑΧΟΣ ΓΕΩΡΓΙΟΣ**
15. **ΒΟΥΛΤΕΨΗ ΣΟΦΙΑ**
16. **ΓΕΩΡΓΑΝΤΑΣ ΓΕΩΡΓΙΟΣ**
17. **ΓΕΩΡΓΙΑΔΗΣ ΣΠΥΡΙΔΩΝ - ΑΔΩΝΙΣ**
18. **ΓΙΑΝΝΑΚΗΣ ΣΤΕΡΓΙΟΣ**
19. **ΓΙΟΓΙΑΚΑΣ ΒΑΣΙΛΕΙΟΣ**
20. **ΓΚΙΟΥΛΕΚΑΣ ΚΩΝΣΤΑΝΤΙΝΟΣ**
21. **ΔΑΒΑΚΗΣ ΑΘΑΝΑΣΙΟΣ**
22. **ΔΗΜΟΣΧΑΚΗΣ ΑΝΑΣΤΑΣΙΟΣ (ΤΑΣΟΣ)**
23. **ΘΕΟΧΑΡΗΣ ΘΕΟΧΑΡΗΣ (ΧΑΡΗΣ)**
24. **ΚΑΒΒΑΔΑΣ ΑΘΑΝΑΣΙΟΣ**
25. **ΚΑΚΛΑΜΑΝΗΣ ΝΙΚΗΤΑΣ**
26. **ΚΑΛΑΦΑΤΗΣ ΣΤΑΥΡΟΣ**
27. **ΚΑΡΑΜΑΝΛΗ ΑΝΝΑ**
28. **ΚΑΡΑΜΑΝΛΗΣ ΑΧ. ΚΩΝΣΤΑΝΤΙΝΟΣ**
29. **ΚΑΡΑΣΜΑΝΗΣ ΓΕΩΡΓΙΟΣ**
30. **ΚΑΣΑΠΙΔΗΣ ΓΕΩΡΓΙΟΣ**
31. **ΚΑΤΣΑΝΙΩΤΗΣ ΑΝΔΡΕΑΣ**
32. **ΚΑΤΣΑΦΑΔΟΣ ΚΩΝΣΤΑΝΤΙΝΟΣ**
33. **ΚΑΤΣΙΑΝΤΩΝΗΣ ΓΕΩΡΓΙΟΣ**
34. **ΚΕΔΙΚΟΓΛΟΥ ΣΥΜΕΩΝ (ΣΙΜΟΣ)**
35. **ΚΕΡΑΜΕΩΣ ΝΙΚΗ**
36. **ΚΟΝΣΟΛΑΣ ΕΜΜΑΝΟΥΗΛ (ΜΑΝΟΣ)**
37. **ΚΟΝΤΟΓΕΩΡΓΟΣ ΚΩΝΣΤΑΝΤΙΝΟΣ**
38. **ΚΟΥΜΟΥΤΣΑΚΟΣ ΓΕΩΡΓΙΟΣ**
39. **ΚΥΡΙΑΖΙΔΗΣ ΔΗΜΗΤΡIΟΣ**
40. **ΜΑΡΤΙΝΟΥ ΓΕΩΡΓΙΑ**
41. **ΜΠΑΚΟΓΙΑΝΝΗ ΘΕΟΔΩΡΑ (ΝΤΟΡΑ)**
42. **ΜΠΟΥΚΩΡΟΣ ΧΡΗΣΤΟΣ**
43. **ΜΠΟΥΡΑΣ ΑΘΑΝΑΣΙΟΣ**
44. **ΟΙΚΟΝΟΜΟΥ ΒΑΣΙΛΕΙΟΣ**
45. **ΠΑΝΑΓΙΩΤΟΠΟΥΛΟΣ ΝΙΚΟΛΑΟΣ**
46. **ΠΛΑΚΙΩΤΑΚΗΣ ΙΩΑΝΝΗΣ**
47. **ΡΑΠΤΗ ΕΛΕΝΗ**
48. **ΣΚΡΕΚΑΣ ΚΩΝΣΤΑΝΤΙΝΟΣ**
49. **ΣΤΑΪΚΟΥΡΑΣ ΧΡΗΣΤΟΣ**
50. **ΣΤΑΜΑΤΗΣ ΔΗΜΗΤΡΙΟΣ**
51. **ΤΖΑΒΑΡΑΣ ΚΩΝΣΤΑΝΤΙΝΟΣ**
52. **ΤΣΙΑΡΑΣ ΚΩΝΣΤΑΝΤΙΝΟΣ**
53. **ΦΩΤΗΛΑΣ ΙΑΣΩΝ**
54. **ΧΑΡΑΚΟΠΟΥΛΟΣ ΜΑΞΙΜΟΣ**